cyanic-selkie/wikianc huggingface dataset:
Pro Golf Tour
De fem beste spillerne på tourens pengeliste kvalifiserer seg til neste sesongs Challenge-tour og blir tildelt plasser i del 2 av Europatourens kvalifiseringsskole. Blant kjente spillere som tidligere har spilt på EPD Tour er Tobias Dier og Marcel Siem, som begge har vunnet på Europatouren.
Harald Slettebø
Harald Bjarne Slettebø (født 1. april 1922 i Eigersund, død 27. mai 2018 på Stord ) var en norsk rektor og politiker (FrP) som var stortingsrepresentant for Hordaland 1973–1977.
Han var sønn av gårdbruker og bankdirektør Hans O. Slettebø og hustru Barbro Rygg. Både faren og oldefaren Jonas Sigmundsen Slettebø var ordførere i Egersund herred (landkommune).
Han hadde artium fra Rogaland landsgymnas på Bryne fra 1941, pedagogisk seminar fra 1944 og grad av cand.real. fra Universitetet i Oslo fra 1946. Slettebø var lektor ved St. Svithuns skole i Stavanger 1946–1947, lektor ved Haugesunds kommunale høyere almenskole 1947–1959 og rektor ved Stord gymnas 1959–1989.
Slettebø var oppført på Stord senterpartis liste i 1971, men kom tidlig med i Anders Langes Parti (ALP), og var formann i ALP i Hordaland 1973–1975. I 1973 ble han også innvalgt på Stortinget fra Hordaland. Han satt én periode, og var medlem av Stortingets justiskomité. I perioden 1976–1977 var han også formann i stortingsgruppen til ALP, som endret navn til Fremskrittspartiet i 1977. Slettebø var senere medlem av Stord kommunestyre 1980–1983 samt Hordaland fylkesting og fylkesutvalg 1984–1987.
Harald Slettebø ble far til tegner og illustratør Lars Slettebø og farfar til ordfører i Kvinnherad kommune Peder Sjo Slettebø.
«Elektron»-saken
17. oktober valgte tråleren å unndra seg kontroll. Flere norske kystvaktskip tok etter hvert opp jakten på «Elektron», inkludert KV «Harstad», KV «Andenes», KV «Nordkapp», KV «Malene Østervold» og KV «Svalbard». Tre marinejegere fra Marinejegerkommandoen ble fløyet ut til KV «Tromsø», i tillegg til at personell fra samme avdeling embarkerte KV «Harstad». En gruppe norske spesialsoldater var på vei ut for å borde den russiske tråleren, i media ble det hevdet at dette ble avblåst da helikopteret brukte for mye drivstoff, og ikke kunne rekke frem til skipet. På grunn av høy sjø ble det vurdert som uforsvarlig å å låre lettbåt fra KV «Svalbard».
I løpet av natt til 19. oktober tok «Elektron» seg inn i russisk farvann. De norske kystvaktskipene ble liggende og avvente ved grensen, men fikk senere tillatelse til å gå inn i russisk farvann for å få inspektørene overlevert.
På morgenen 20. oktober ble inspektørene overført fra «Elektron» til et russisk marinefartøy.
Antoine de Paule
Antoine de Paule (født 1551/52 i Frankrike, død 9. juni 1636) var stormester for Malteserordenen fra 10. mars 1623 til sin død. Han var ordenens 56. stormester. Før han ble stormester var de Paule prior ved St. Gilles.
På grunn av overbefolkning i Valletta, grunnla han en landsby Paola 5 km unna. Der han bygde sognekirken St. Ubaldesca, oppkalt etter en søster av ordenen.
Dagmarteatret
Dagmarteatret var et teater i København. Teatret ble oppført på hjørnet av Jernbanegade og den nåværende H.C. Andersens Boulevard i begynnelsen av 1880-tallet.
Dagmars lystspill spente vidt fra de letteste lystspill og operetter til drama og nasjonale skuespill som Landsoldaten. Da Dagmarteatret ble nedlagt ble det i første omgang ombygget til kino, se Dagmar Teatret (kino).
Bygningen som huset Dagmarteatret ble revet i 1937 til fordel for Dagmarhus.
Foldebro
Foldebro er en type bevegelig bro.
Dagmarteatret
Dagmarteatret var oppkalt etter keiserinne Dagmar.
Foldebro
Et eksempel på en foldebro er Hörnbrücke (Hoernbridge) i byen Kiel i Tyskland.
En kan beskrive broen som en tre-delt klaffebro som folder seg i form av bokstaven N.
Herbert Adamski
Adamski ble olympisk mester i roing under OL 1936 i Berlin. Han var med på den tyske toeren som vant toer med styrmann foran Storbritannia og Sveits sammen med roeren Gerhard Gustmann og Dieter Arend som var styrmann.
Odeon (Lyon)
Odeon i Lyon er et romersk teater i Fourvièreåsen i Lyon, Frankrike. Teatret danner par med Fourvière romerske teater like ved. Teatrene i Fourvière er ett av to slike par i Gallia, det andre finnes i Vienne ved elven Isère.
Historie
Byggverket ble oppdaget i det sekstende århundret og antas å ha blitt brukt til kulturelle formål. Det er oppført tidlig, eller senest i midten av det andre århundret. Teatret er 73 meter i diameter og har kapasitet til 3 000 tilskuere. Det kan derfor kalles et odeon, dvs en overbygget bygning til bruk for konserter og teater. Odeon i Lyon hadde også et møterom for byens ledere.
Zizhi Tongjian
Zizhi Tongjian (forenklet kinesisk: 资治通鉴, tradisjonell kinesisk: 資治通鑒, pinyin: Zīzhì Tōngjiàn, Wade-Giles: Tzu-chih T'ung-chien oversatt: «Sammenfattet tidsspeil til hjelp i regjeringen») er et kinesisk historieverk av annalistisk karakter.
Nepal under Sommer-OL 1972
Nepal under Sommer-OL 1972. To mannlige sportsutøvere fra Nepal deltok i friidrett under Sommer-OL 1972 i München. Det var andre gangen som Nepal deltok i et OL, de vant ikke noen medaljer.
Zizhi Tongjian
Det omfatter 294 bind (juan) med rundt tre millioner skrifttegn. Hovedforfatter var Sima Guang, som i stor grad innarbeidet materiale fra tidligere klassiske kinesiske historieverker. Hans verk behandler tidsrommet fra de stridende rikers tid (403 f.Kr.) til slutten av de fem dynastier og ti kongerikers tid (959 e.Kr.) i kronologisk rekkefølge. Verket ble til i tiden fra 1065 til 1084.
PGA EuroPro Tour
PGA EuroPro Tour er en turneringsserie (tour) i golf for herrer som ble grunnlagt i 2002 ved sammenslåingen av EuroPro Tour og PGA Mastercard Tour. Den er hovedsakelig basert i Storbritannia, med noen få turneringer andre steder. De fleste spillerne er britiske, mens noen er fra Irland, det europeiske kontinent, Australia, New Zealand og Syd-Afrika.
Kogenerasjon
Kogenerasjon (engelsk: cogeneration) er en form for energigjenvinning innen energiproduksjon som innebærer at et varmekraftverk utnytter og leverer to ulike typer energi til markedet. Såkalte kraftvarmeverk fanger eller gjenbruker varmeenergien i produksjonen, og leverer denne til eksterne kunder som fjernvarme. Kogenerasjonen i et slikt tilfelle innebærer leveranse av både elektrisitet og fjernvarme. Dersom det leveres energi i tre ulike former til eksterne brukere – elektrisitet, kraftvarme og kuldeenergi – snakker vi om trigenerasjon, eller mer generelt polygenerasjon om utnytting og leveranse av mer enn to typer energi. Den første som utnyttet prinsippet var Thomas Edison i sitt kraftverk Pearl Street Station i New York fra 1882, som leverte både kraft og varme.
PGA EuroPro Tour
Formålet med PGA EuroPro Tour er å tilby unge, profesjonelle spillere en plattform for å kunne satse på en karriere som turneringsspiller. Touren er ikke spesielt lukrativ i seg selv, men gir spillerne mulighet til å begynne klatringen mot de store premiepengene som ligger på høyt nivå i golfsporten. De beste spillerne på tourens pengeliste får spillerett på Challenge-touren, og blir også tildelt plass i del 2 av kvalifiseringsskolen til Europatouren.
Hver turnering på PGA EuroPro Tour sendes som et 90-minutters sammendrag på Sky Sports i Storbritannia. Touren vises også på The Golf Channel i USA, og på flere andre kanaler i andre land.
Boomslange
Boomslange (Dispholidus typus) er en giftslange som lever i Afrika, sør for Sahara. Den blir fra 100 til 170 cm lang. Arten lever i trær og er svært giftig.
Mobile
Mobile er en by i den amerikanske delstaten Alabama. Mobile er administrasjonssentrum i Mobile County ved Mexicogulfen.
hadde innbyggere per. Medregnet forsteder i Mobile County har byen over 400 000 innbyggere. Over 1,2 millioner mennesker bor innenfor en radius på 100 kilometer fra Mobile. Mobile er den tredje største byen i Alabama, og den største byen mellom New Orleans i Louisiana og St. Petersburg i Florida langs Mexicogulfen.
Mobile er Alabamas eneste kysthavn og ligger ved Mobile Bay, hvor vassdraget Alabama-Coosa har sitt utløp. Mobile er blant de 10–15 største havnene i USA etter tonnasje. Byen ble grunnlagt som et handelssted av franske kolonister i 1702, og fungerte som den første hovedstaden i Fransk Louisiana. Området var senere under britisk og spansk herredømme, og ble amerikansk territorium ved anneksjonen av Vest-Florida i 1813. I 1819 fikk Mobile bystatus.
Byen er blant de kulturelle sentrene langs gulfkysten, og har flere kunstmuseer, et symfoniorkester, et operahus, et ballettkompani og historisk verdifull arkitektur. Mobile har også den eldste og nest største Mardi Gras-feiringen i USA, fra 1703.
Naturgeografi
Mobiles beliggenhet ved Mexicogulfen gir byen et mildt subtropisk klima, etter Köppens klimaklassifisering. Byen har milde, våte vintre og varme, regnfulle somre. Registrerte temperaturrekorder er −18 ℃ den 13. februar 1899 og 41 ℃ den 29. august 2000. En studie i 2007 konkluderte med Mobile som den våteste byen i det kontinentale USA, med i gjennomsnitt 1 680 mm årlig nedbør over en 30-årsperiode. I gjennomsnitt har byen minst 0,3 mm nedbør 120 dager i året. Nedbøren kommer svært sjelden som snø.
Mobile er svært utsatt for tropiske stormer og orkaner. Over årene har byen blitt sterkt rammet av flere store orkaner som har rasert store deler av byen. Noen av de kraftigste har vært orkanene Frederic i 1979, Opal i 1995, Ivan i 2004 og Katrina i 2005.
Kogenerasjon
Kogenerasjon skjer ved at et varmekraftverk nytter én eller flere kogenerasjons-turbiner eller Combined-cycle Gas Turbin (CCGT), som gjenvinner varmen og gjenbruker den enten til ytterligere kraftproduksjon i kraftverket, eller i ekstern fjernvarmeleveranse. Dette gjør at virkningsgraden til anlegget øker fra ca. 30–40 % til rundt 90 %. Levering av kraftvarme som holder 80 til 130 °C bygger på at det finnes fjernvarmenett som kan ta imot den varmen som blir til overs ved produksjon av elektrisitet. Fjernvarme er svært vanlig i Danmark, Finland, Nederland, Tyskland, Øst-Europa, Canada og deler av USA som har kaldt klima. På engelsk kalles dette Combined Heat and Power (CHP).
I miljøperspektiv kan kogenerasjon øke effektiviteten av kraftverk og dermed redusere utslippene fra fossile brensler. EU har inkludert kogenerasjon i sin energipolitiske strategi. I EU stammer 11 % av elektrisiteten fra kogenerasjon og det reduserer kullfrorbruket. Flere EU-land har ambisiøse mål om å øke kogenerasjonen.
Longyear Energiverk i Longyearbyen på Svalbard driver kogenerasjon og leverer fjernvarme til hele tettstedet.
Fontana di Trevi
Trevifontenen, på italiensk Fontana di Trevi, er den største og mest berømte fontenen i Roma. Fontenen fra barokken er vel 26 meter bred og 20 meter høy, og sto ferdig i 1762.
Mobile
Demografi
Ved folketellingen i 2010 bodde 195 111 personer innenfor bygrensene. Mobile er sentrum i Alabamas nest største storbyområde, som består av hele Mobile County. I 2012 hadde storbyområdet et estimert folketall på 413 936 innbyggere, hvorav 194 822 i Mobile by.
Fontana di Trevi
Beskrivelse
Trevifontenen ligger på Piazza di Trevi sentralt plassert i Roma, med fasaden til Palazzo Poli i bakgrunnen.
Mobile
Demografi
Aldersmessig fordelte befolkningen i 2010 seg slik at 6,7 % var yngre enn 5 år, 75,9 % var over 18 år, og 13,7 % var over 65 år. Medianalderen var 35,7 år. Befolkningen bestod av 47 % menn og 53 % kvinner. Fordelt på etnisitet var 50,6 % afroamerikanske, 43,9 % ikke-latinamerikanske hvite, 2,4 % latinamerikanske, 1,8 % asiatiske og 0,3 % indianske, mens var 1,4 % av blandet etnisitet. Ikke-latinamerikanske hvite er overveiende av europeisk opphav, og utgjorde 62,1 % av befolkningen i byen i 1980.
Fontana di Trevi
Beskrivelse
Fasaden består av en korintisk søyleorden som binder sammen historiene. Hovedtema for fontenen er vannets tilstedeværelse over alt. Den består av et stort basseng, hvor vannet konstant holdes i bevegelse og man kan se steiner og vann om hverandre. I midten står en robust bue rundt pallazoens fasade. I buens senter, hvor han får maksimalt med lys og skygge, finnes den greske guden Okeanos. I søylenes kolonner søler Overfloden fra sin urne og en slange drikker fra Sunnhetens kopp. Over dette vises den romerske opprinnelse av akvedukter i form av intaglio.
Mobile
Demografi
Ved folketellingen i 2010 fordelte befolkningen seg på 78 959 husholdninger, hvorav 21 073 hadde hjemmeboende barn under 18 år, 28 000 bestod av samboende ektepar, 17 037 hadde kvinner som enslig forsørger, 3 579 hadde menn som enslig forsørger, mens 30 270 husholdninger ikke var familier. 25 439 av alle husholdningene bestod av enslige personer, mens 8 477 var aleneboende personer på 65 år eller eldre. Husholdningene hadde en gjennomsnittlig størrelse på 2,4 personer og familiene på 3,07 personer. Samboende homofile par utgjorde anslagsvis 0,3 % av husholdningene i 2010. I perioden 2006–2010 hadde husholdningene en medianinntekt på 37 056 dollar og inntekt per person var 22 401 dollar.
Fontana di Trevi
Beskrivelse
Blant figurene i fontenen er Okeanos den mest sentrale. Guden symboliserer havets store vannmasser. Vannet i luften symboliseres av kaskadenes vannsøyler og vannet i jordens indre kan ses sildre fram fra sprekker i klippene. Okeanos er omgitt av to sjøhester og to tritoner som prøver å holde styr på hestene.
Mobile
Næringsliv
De viktigste næringsveiene i Mobile er romfart, stålindustri, skipsbygging, varehandel, tjenesteyting, bygg og anlegg, farmasøytisk industri og verkstedindustri. Næringsstrukturen gjør at sysselsettingen i Mobile kan være sårbar for konjunktursvingninger.
Fontana di Trevi
Beskrivelse
Giovanni Lorenzo Bernini ble opprinnelig valgt av pave Urban VIII til å bygge en monumental fontene på stedet til en av Romas eldste fontener. Prosjektet ble skrinlagt etter pavens død, og det var Nicola Salvi som vel hundre år seinere bygget dette ensemble. Den barokke fasaden ble bygget en gang mellom 1641 og 1650 av Martino Longhi d.y.
Urartisk
Urartisk er det vanlige navnet på språket som ble talt av innbyggerne i det tidligere armenske kongedømmet Urartu i Nordøst-Anatolia, tidligere Vest-Armenia (nåtidens Tyrkia), i regionen omkring Vansjøen.
Mobile
Næringsliv
Verftsindustrien i Mobile leverer for en stor del til United States Navy. Alabama Drydock and Shipbuilding Company (ADDSCO) hadde over 18 000 ansatte under den andre verdenskrig, men overgangen til fredstid ble vanskelig for byen, som måtte bygge opp et mer allsidig næringsliv. I første omgang overtok papirindustri og kjemisk industri som de viktigste bransjene. Militærflyplassen ble nedlagt i 1969, og Alabama Drydock and Shipbuilding Company gikk konkurs i 1988.
Fontana di Trevi
Beskrivelse
Vannet i fontenen kommer fra den gamle akvedukten Aqua Vergine (Aqua Virgo). Den ble bygd i 19 f.Kr. Kilden til vannet i akvedukten ble visstnok funnet av en jomfru, derav navnet Aqua Virgo. Akvedukten sørget for at millionbyen Roma ble forsynt med et drikkevann i over 500 år. Da det gikk mot slutten på det romerske rike, ble akvedukten ødelagt av goterne. Romerne ble da tvunget til å drikke vannet fra Tiber, som på ingen måte kunne måle seg med det friske vannet fra Aqua Virgo.
Urartisk
Urartisk var et agglutinerende språk, som hverken tilhører den semittiske eller den indoeuropeiske språkfamilien, men derimot den hurro-urartiske familien. Det har overlevd i mange inskripsjoner som er funnet i området der det urartiske kongedømmet lå, skrevet i den assyriske kileskriften. Urarterne hadde også et eget hieroglyfisk skriftsystem, men i det senere Urartu begrenser denne skriften seg til bokføring og religion.
Mobile
Næringsliv
Etter flere tiår med økonomisk nedgang, begynte byens næringsliv å vokse igjen i slutten av 1980-årene. Mellom 1993 og 2003 ble det skapt om lag 14 000 nye arbeidsplasser gjennom 87 varige etableringer, og utvidelser i 399 eksisterende virksomheter. I 1992 ble ADDSCOs anlegg solgt til Atlantic Marine (senere BAE Systems Southeast Shipyards), som drev med noen hundre ansatte frem til 2018. Austal etablerte sitt skipsverft i Mobile i 1999, og har blitt byens største private arbeidsgiver med over 4 000 ansatte i 2015.
Noen store virksomheter med hovedkontor i Mobile er medieselskapene AlwaysHD og Integrity Media, hurtigmatkjeden Foosackly's, rederiet International Shipholding Corporation og ingeniørselskapet Volkert. I umiddelbar nærhet til flyplassen, 5 km sør for forretningskvarterene i bykjernen, ligger den 6,7 km² store næringsparken Brookley Aeroplex med 70 selskaper. Den er etablert på den gamle militærflyplassen. Mange selskaper i Brookley Aeroplex er knyttet til romfart. Noen viktige arbeidsgivere er Airbus, VT Mobile Aerospace Engineering (en avdeling av ST Engineering) og Continental Motors.
Havnen i Mobile eies av delstaten Alabama. Tidlig på 2000-tallet gjennomgikk havnen sin største utbygging noensinne, der lagringskapasiteten for containere ble økt med over 1 000 % til en kostnad på mer enn 300 millioner dollar. Havnen fikk også installert to nye kraner. Likevel gikk havnen fra å være den 9. største i USA etter tonnasje, til å bli den 12. største, mellom 2008 og 2010.
Eidsvoll Verk holdeplass
Eidsvoll Verk holdeplass er en holdeplass bygget i forbindelse med utbyggingen av Gardermoen som ny hovedflyplass. Holdeplassen ligger ikke på Eidsvoll Verk som navnet skulle tilsi, men på Råholt, rundt 1 800 meter fra Eidsvollsbygningen og Eidsvoll Verk.
Eidsvoll Verk holdeplass betjenes av Ruters busslinje: 430 (Jessheim–Eidsvoll/Sundet).
Fontana di Trevi
Beskrivelse
Ved et besøk bør man ifølge legenden kaste en mynt over skulderen i fontenen. Dette vil bringe lykke og sikre at man kommer tilbake til «den evige stad», og hver dag kaster turister mynter i fontenen til en verdi av ca. 3 000 euro. Pengene går til hjemløse og fattige i Roma.
La dolce vita
Fontenen er velkjent fra badescenen med Anita Ekberg i Federico Fellinis film La dolce vita (Det søte liv) fra 1960.
Restaurering
Etter å ha vært stengt i 17 måneder for restaurering til en kostnad av to mill.,Euro (19 mill. kroner), ble fontenen gjenåpnet i november 2015
Lofthusveien (Oslo)
Lofthusveien (1–45, 2A–48) er en vei på Lofthus i bydelene Nordre Aker og Bjerke i Oslo. Den går mer eller mindre østover fra Kjelsåsveien. Et stykke øst for Christian Schous vei er en snuplass, og veien er stengt med bom. Veien fortsetter østover forbi Årrundveien til Årvollveien.
Red House Painters
Red House Painters er et amerikansk band som spiller alternativ rock. Bandet ble grunnlagt i 1989 i San Francisco av singer/songwriter Mark Kozelek. De blir regnet som viktige for slowcore-bevegelsen innen alternativ rock. Kozelek brukte bandet som et verktøy for å uttrykke sine følelser om smerte, lidelse og håpløshet.
Historie
Bandet ble i 1989 grunnlagt i San Francisco, der de spilte på undergrunns-scener, spilte inn demoer fra 1989 til 1992, og etter hvert bygde seg opp en stor mengde musikalsk materiale. Da de ble tilknyttet 4AD Records i 1992, gav de ut 5 LPer på to og et halvt år.
Det første albumet het Down Colourful Hill, og senere slapp de to LP-er som ikke hadde navn. Kozelek tok i bruk sin karakteristiske vokal i alle disse, og platene styrket hans rykte som en dyktig tektstforfatter.
I 1994 slapp de en EP, Shock Me, og i 1995 Ocean Beach, som lente seg mer mot en akustisk folk-sjanger. Temaene hos Kozelek var viktigheten av hukommelse og geografi.
Mens Kozelek arbeidet med et soloprosjekt, avsluttet han samarbeidet med 4AD Records. Det neste albumet Songs for a Blue Guitar, ble utgitt av Island Records, men som et Red House Painters-album. Dette kan ha vært fordi Painters-navnet var veletablert, mens Kozelek som soloartist var mindre kjent.
Urartisk
Basert på lingvistiske likheter med nordøst-kaukasiske språk, plasserer noen forskere det samt det nært beslektede hurrittisk i den foreslåtte alarodianske familien. Det er også en forbindelse mellom urartisk og moderne armensk, i og med at armensk antagelig har lånt ord fra urartisk.
Black Holes and Revelations
Black Holes and Revelations er det fjerde studioalbumet til det britiske rock/alternativ rock-bandet Muse, utgitt i 2006. «Starlight» ble gitt ut som singel rett etter konsert-opptredenen på European Music Awards i København.
Geittinden (Troms)
Geittinden (også kalt Geittindrøra) er et fjell på Rebbenesøya i Karlsøy kommune i Troms og Finnmark. Det har en høyde på 689 meter over havet og det høyeste punktet på Rebbenesøya.
Eastman Kodak
Eastman Kodak Company er en amerikansk produsent av kamerautstyr. Selskapet kan trekke sine historie tilbake til 1888 og har hovedkontor i Rochester, New York, og omsatte for 13,3 milliarder dollar i 2003.
5. mars
5. mars er den 64. dagen i året, den 65. i skuddår. Det er 301 dager igjen av året.
Eastman Kodak
Den 12. januar 2012 søkte Eastman Kodak beskyttelse mot sine kreditorer etter kapittel 11 i den amerikanske konkurslovgivningen.
5. mars
Navnedag
Patrick, Patricia
Fødsler
Se flere som er født 5. mars i Kategori:Fødsler 5. mars.
Dødsfall
Se flere som døde 5. mars i Kategori:Dødsfall 5. mars.
Kolbjørn Gåsvær
Kolbjørn Gåsvær (født 1. februar 1926 på Jøa, død 30. juni 2012 på Jøa) var en norsk lærer, Duun-formidler og kulturarbeider.
Gåsvær var født på Jøa i Fosnes kommune i Trøndelag. Han var utdannet lærer fra Levanger lærerskole (1950), og studerte senere ved Universitetet i Trondheim og Danmarks lærerhøjskole, København. Han arbeidet som lærer i over 40 år, i Salsnes, Lesja, Namsos og Jøa.
Kolbjørn Gåsvær skrev kronikker, dikt og annet til flere aviser og tidsskrifter. Han var konsulent for TV-serien Medmenneske, skrev teaterstykket Overhallsrevolusjonen for Overhalla historielag og var skuespiller i Trygve Hoffs Herlaugsspel på Leka i fem år. Han var også medlem av Nord-Trøndelag fylkesting for Venstre 1976–1987.
FF «Gunnerus»
FF «Gunnerus» er et forskningsfartøy bygget i 2006. Båten ble bestilt av Norges teknisk-naturvitenskapelige universitet (NTNU) for å drive forskning på havbruk og marine miljøer. FF «Gunnerus» tar over som forskningsfartøy for NTNU etter FF «Harry Borthen».
«Gunnerus» er for øvrig oppkalt etter Johan Ernst Gunnerus (1718–73), som var en av stifterne av Det Kongelige Norske Videnskabers Selskab (DKNVS). Han var biskop i Trondheim, og i tillegg aktiv vitenskapsmann og forsker innen zoologi og botanikk.
Det nye forskningsfartøyet som har kostet ca. 40 millioner kroner, er bygg nr 41 ved Larsnes Mek. Verksted. Skroget er bygd ved Riga Shipyard mens utrustningen av skroget er gjort ved Larsnes Mek. Verksted. De elektrotekniske installasjonene er gjort av Hareid Elektriske AS.
Båten er bygd etter klasset +1A1 – Ice C – E0 – R2 i Det Norske Veritas, men båten har ingen offisiell DnV klassegodkjenning.
Det er dieselelektrisk framdriftsanlegg ombord, dette består av følgende: 3 x Nogva/Scania DI 16 44 M dieselmotorer hver på 475 kW med Stamford generatorer på 500kVA. 440V Hovedtavle er levert av Hareid Elektriske AS med PMA300 Power Management System fra Siemens AS. 2 x 500 kW elektriske framdriftsmotorer med frekvensomformere fra Siemens AS, og som hver driver en FP propell i nozzle. Finnøy Gear & Propeller har levert gir og propellanlegget. En S-250-300E tunnelthruster på 200 kW er fra Brunvoll thruster drevet av elektromotor og frekvensomformer fra Siemens AS. 2x styremaskiner type SR 562 og 2 x ror FB-H 1200 er fra Rolls-Royce. Bropaneler og thruster control for framdriftspropellene er levert av Siemens AS, tilsvarende for tunnel thruster er levert av Brunvoll thruster. Alarmanlegget ombord er levert av Hareid Elektriske AS.
På prøveturen kom farten opp i.
Elektronisk utstyr består av FAR 2117BB radar, Simrad GC-80-S gyrokompass, Furuno FCV-1200 ekkolodd, Seahawk CCTV, Furuno T-2026 kartplotter, Furuno RT-4822 og RT-2048 VHF, GMDSS, Vingtor/Phonetec callingsystem.
Haakon Dyrnes
Haakon Dyrnes (født 5. august 1966) har vært administrerende direktør i Tele2 Norge AS. Dyrnes er utdannet siviløkonom. Han startet sin karriere med salg mot dagligvarebransjen. Senere var han med da radiokanalen P4 startet i 1993. Her hadde han en sentral rolle innen salg og markedsføring. Fra midten av 1996 arbeidet Dyrnes i Telenor, der han har hatt flere lederstillinger på produkt- og markedssiden, blant annet som produktansvarlig for ISDN.
Deretter gikk Dyrnes gradene i Tele2 Norge, først som produktdirektør i 2001, salgs- og markedsdirektør i 2003 og 1. juni 2006 overtok han som den første norske administrerende direktør i det svenskeide telekomselskapet.
Tele2 AB er et pan-europeisk telekomselskap med cirka 25 millioner kunder i 11 europeiske land, med en omsetning i 2008 på 39,5 milliarder SEK.
Tele2 Norge AS var Telenors og Netcoms største utfordrer i telekommarkedet i Norge. Tele2 Norge AS hadde i 2008 55 medarbeidere og omsatte for 2,99 milliarder NOK.
I 2016 ble Dyrnes bedt om å bygge opp Komplett Mobil som i løpet av 2,5 år ble det 4. største mobilselskapet i Norge, før det i 2019 ble solgt til Ice Communications Norge. '''Etter salget av Komplett Mobil etablerte Dyrnes strømselskapet Klarkraft, hvor han i dag er daglig leder. Klakraft ble lansert i markedet ved årsskiftet 2020/2021'''
Angelniemi
Angelniemi er en tidligere kommune i det finske landskapet Egentliga Finland. Kommunen hadde innbyggere i 1963. Angelniemi var en finskspråklig kommune.
Angelniemi ligger på en odde mot nordøst av øya Kimitoön. Den øvrige del av Kimitoön har svenskspråklig flertall.
I 1967 ble Angelniemi kommune slått sammen med Halikko kommune som i 2009 ble slått sammen med byen Salo.
Endre Skjørestad
Endre Skjørestad (født 2. mai 1953) er en norsk advokat. Han er tidligere lokalpolitiker (Sp) for Sandnes kommune og statssekretær i Finansdepartementet.
Dieter Arend
Arend ble olympisk mester i roing under OL 1936 i Berlin. Han var styrmann på den tyske toeren som vant toer med styrmann foran Storbritannia og Sveits sammen med roerne Gerhard Gustmann og Herbert Adamski.
Endre Skjørestad
Fra mars 2009 til 2010 var han styreleder av Statens finansfond og var styreleder i Flytoget fra 2003 til 2013. Han har vært styreleder i Finanstilsynet siden 2010 og har i tillegg flere andre styreverv
Skjørestad ble utdannet jurist i 1978 og begynte i advokatfirmaet Wyller, Pedersen og Haver i 1983. I 1985 ble han partner. Firmaet endret i 1997 navn til Advokatfirmaet Haver. Han satt i Sandnes kommunestyre fra 1984 til 1995. De to siste årene var han varaordfører. I perioden 1997 til 2000 var han statssekretær i Finansdepartementet og fra 2005 til 2014 var han leder av Karanteneutvalget som skiftet navn til Karantenenemnda.
Tonga
Tonga er med i blant annet FN, Samveldet av nasjoner og Verdens helseorganisasjon. Landets viktigste handelspartner er New Zealand.
Naturgeografi
Tonga dekker en flate på 749 km². Det høyeste punktet er på Kao, 1030 moh. Landet består av 172 øyer som strekker seg som et 800 kilometer langt belte over en del av Stillehavet. I øst finnes det mange rekker av korallrev og atoller. Noen av øyene er av vulkansk opprinnelse, som så mange av øyene i Stillehavets vulkanske «Ring of fire». Beliggenheten i den sørvestre delen av Stillehavsplaten har gitt vulkansk aktivitet. Et kraftig vulkanutbrudd fra vulkanen Hunga Tonga-Hunga Ha'apai på en ubebodd øy 65 km nord for hovedøya Tongatapu fant sted 15. januar 2022. Eksplosjonen kunne høres så langt borte som til Alaska, og trykkbølgen fra vulkanutbruddet beveget seg rundt jorden flere ganger. Ifølge vulkaneksperter kunne eksplosjonen ha vært den kraftigste siden Krakatau eksploderte i 1883.
Øyene har tropisk havsklima. Gjennomsnittstemperaturen varierer fra 27 °C i nord til 23 °C i sør. Nedbøren varierer også. I nord er den årlige nedbørsmengden 2 700 mm og i sør er det 1 500 mm. Det er mest nedbør i perioden fra januar til mars når øyene treffes av det ekvatoriale regnbeltet. I perioden mai til september er det minst regn for da domineres klimaet av sørøstpassaten.
Områdene som ikke er dyrket opp til jordbruk, er dekket av tropisk regnskog. Det fins omtrent 15 landfuglarter, men til gjengjeld er det mange sjøfugler. Det finnes både tropikkfugler, suler, fregattfugler og terner på øyene.
Befolkning
Beregnet folkemengde for 2013 var 103,300.
Religion
Tonganerne er i hovedsak kristne. Metodismen har tradisjonelt stått sterkt.
Wesleyanske misjonærer kom til Tonga i 1797. Misjonsvirksomheten fikk gjennombrudd i 1834, med omvendelsen til mannen som senere ble Tongas konge. I 1885 brøt kong George Tupou I med Wesleyan Mission og grunnla et selvstendig kirkesamfunn kalt Free Church of Tonga (FCT). Dette kirkesamfunnet gikk i 1924 sammen med Free Wesleyan Church og ble til Free Wesleyan Church of Tonga (FWCT), med kongen som kirkens overhode. FWCT har engasjert seg i skoledrift. Siden 1990 har kirken hatt kvinnelige prester. I 1931 tilhørte 58 % av befolkningen i Tonga Free Wesleyan Church of Tonga. Medlemskap i kirken har gått ned, blant annet som følge av utvandring og vekst i andre kirkesamfunn.
I 1928 dannet motstandere av sammenslåingen en ny kirke, Church of Tonga (CT). Det er senere dannet flere metodiskkirkesamfunn. Tokaikolo Christian Fellowship (TCF) brøt ut av FWCT i 1978 og i 1979 ble Free Constitutional Church (FCC) grunnlagt.
Free Wesleyan Church er det største trossamfunnet og 36 % av befolkningen tilhører denne kirken. Av andre metodistiske kirkesamfunn har Free Church of Tonga oppslutning fra 12 % av befolkningen, mens 7 % tilhører Church of Tonga og 2,5 % Tokaikolo. 15 % tilhører Den katolske kirke. 18 % tilhører Jesu Kristi Kirke av Siste Dagers Hellige på Tonga (mormonene).
Historie
Det antas at øyene ble befolket omkring 1000 f.Kr, men innbyggerne har ikke hatt noe skriftspråk og man vet lite om deres tidlige historie. Nederlenderen Jakob Le Maire besøkte øyene i 1616. Han var den første europeer som var der, og først 147 år senere kom James Cook til øyene i 1773. Han ble første europeer som beskrev øyene, og kalte øygruppen for Vennskapsøyene (The Friendly Islands) fordi han syntes innbyggerne var så vennlige. Han ankom øya da innbyggerne forberedte en fest for kongen, og vennligheten overfor Cook selv kan ha vært et ledd i planer om å drepe ham og stjele varene hans. Tonga ble aldri virkelig kolonisert og forble de facto uavhengig.
Øyene ble samlet til et forent kongerike i 1845. Den nye kongen Jiaoji (George) var blitt døpt av misjonær Shirley Waldemar Barker, som også ga Jiaoji en innføring i opplysningstidens styreidealer om maktfordeling, lovstyre, og det britiske slaveriforbudet. I 1905 inngikk Tonga en vennskapsavtale med Storbritannia og ble britisk protektorat, men dette innebar ikke at landet mistet sin reelle selvstendighet.
Landet ble i 1970 selvstendig og medlem av Samveldet av nasjoner.
Fra 1965 til 2006 ble Tonga styrt av kong Taufa'ahau Tupou IV, blant verdens lengst regjerende statsoverhoder. Hans styreform var mer eneveldig, og først etter hans død ble det vanlig å innsette folkevalgte ministre i kongens regjeringer.
Politikk og administrasjon
Regjeringen består av 14 personer. 10 av disse er valgt av kongen på livstid og 4 av parlamentet. Av de 4 fra parlamentet er 2 valgt av høvdingenes overhus-representanter og 2 av folkets representanter.
Parlamentet i Tonga består av 32 seter - de 14 som er ministre i regjeringen, samt 9 i høvdingenes overhus, og 9 direkte folkevalgte i underhuset. Tonga har parlamentsvalg hvert 3. år.
Tonga er nummer 95 på Transparency Internationals liste over verdens korrupte land (2013), og dermed plassert ganske nøyaktig midt på denne lista globalt.
Menneskerettigheter
Tonga har fengselsstraff inntil 10 år for homofili.
Økonomi og næringsliv
Det drives et tradisjonelt selvbergingsjordbruk på øyene, mange innbyggere er ikke involvert i pengeøkonomien. Den viktigste inntektskilden er pengeoverføringer fra eksil-tongesere. Økonomien er ellers avhengig av jordbruk og fiske. Det dyrkes kopra, bananer, vanilje og kokosnøtter til eksport. Skogsområdene bidrar til eksport av tømmer, og øyene har mye turisme. Industrien er basert på drikkevarer, glassvarer, håndverksprodukter og tradisjonell metallbearbeiding.
Inflasjon og arbeidsløshet var lenge et stort problem, men inflasjonen har gått betydelig ned siden 1985. Tonga mottar økonomisk støtte fra New Zealand, Storbritannia og Australia. Tonga har sin egen valuta - Pa'anga, men mange innbyggere lever i naturalhusholdning.
Tonga innførte sommertid i 1999, for å være blant de første nasjoner inn i år 2000. Da turismeeffekten av dette tiltaket avtok i 2002, ble ordningen avskaffet.
Isla Vista
Isla Vista er et kommunefritt område i Santa Barbara County i California i USA. Området har 23 096 innbyggere, hvorav brorparten er studenter tilhørende University of California, Santa Barbara (UCSB) og Santa Barbara City College (SBCC). Isla Vista ligger ved stranden på et 14 meter høyt platå, og er adskilt fra byen Goleta som ligger umiddelbart mot nord.
Området har et middelhavsklima med marginalt mindre nedbør gjennom året enn nærliggende Goleta og Santa Barbara. Isla Vista ligger på et sydvendt område av Santa Barbara County-kysten, og er avgrenset av Coal Oil Point mot vest, Canpus Point mot øst og veien El Colegio Road mot nord. Mot sør ligger Stillehavet og Kanaløyene. I El Niño-år er det ofte mye nedbør i Isla Vista som har ført til erosjon av bebygde klippeformasjoner i sør mot stranden, og store deler av denne bebyggelsen står i fare for å kollapse.
Isla Vistas beliggenhet på sørkysten av Santa Barbara County gjør at området har noen av de høyeste boligprisene i hele USA. Til tross for dette er området en utpreget studentby, og brorparten av bebyggelsen er studentkollektiv. Området er ikke innlemmet i den nærliggende byen Goleta, og administreres derfor direkte av Santa Barbara County.
Historie
Det finnes spor etter chumash-indianere i Isla Vista. I tidlig moderne tid utgjorde dagens Isla Vista en del av landområdet Rancho Dos Pueblos, som ble solgt av den meksikanske stat i 1842 til irsk-amerikaneren Nicolas A. Den. Dette landområdet skiftet hender en rekke ganger, og i 1925 oppsto navnet Isla Vista for første gang som en geografisk inndeling.
I 1942 angrep en japansk ubåt oljefelt utenfor Isla Vista, noe som førte til at USAs marinekorps annekterte området som i dag utgjør UCSBs campus og anla en forsvarsbase der. Etter at andre verdenskrig var over ble basen nedlagt, men deler av bebyggelsen ble tatt i bruk til å etablere dagens Santa Barbara lufthavn, umiddelbart nord for dagens campusområde. Den sivile lufthavnen sto klar i 1946.
Nedleggingen av forsvarsbasen frigjorde arealet for dagens universitetscampus. UCSB var i utgangspunktet tenkt som et lite universitet grunnet det relativt begrensede arealet tilgjengelig, men det ble raskt klart at Isla Vista kunne fungere som en studentby, og dermed frigi areal som opprinnelig var tiltenkt studenthybler på campus. Dette førte til at UCSB ble bygd ut i større skala enn først tiltenkt.
Fra midten av 1960-tallet skjøt utviklingen i Isla Vista fart. Mange studenter som bodde i universitetseide hybler på campusumrådet var misfornøyde med universitetets portforbudpolicy, og dette skapte stor etterspørsel etter privateide boliger i Isla Vista. Mye av dagens bebyggelse stammer fra denne tiden med aggressiv eiendomsutbygging for å møte den økte etterspørselen.
Hippie-bevegelsen var i full framvekst på USAs vestkyst på denne tiden, og Isla Vista ble på mange måter et sentrum for radikale studenter. Isla Vistas «utenforskap» skapte en særegen identitet og kultur, med et samfunn drevet for og av studenter. På slutten av 1960-tallet oppsto flere gnisninger mellom politi og studenter, som kulminerte i at Bank of Americas filial i Isla Vista ble brent ned av protesterende studenter den 25. februar 1970.
I senere tid har mye av opprørskulturen som preget Isla Vista gjennom 1960- og 70-tallet dødd ut, men det har likevel oppstått flere konflikter mellom lokalt politi og innbyggere. I 2014 var det et større opprør under den årlige festivalen «Deltopia» som endte i omkring 100 arrestasjoner, og førte til økt tilstedeværelse av politi i forbindelse med fester i området.
Isla Vista var i 2014 åsted for en skyteepisode hvor seks menneskeliv (i tillegg til gjerningsmannens) gikk tapt.
Geografi
Den tradisjonelle definisjonen av Isla Vistas utstrekning er det firkantede nettverket av gater (eller «boksen») mellom El Colegio Road mot nord, Ocean Road mot øst, strandsonen mot sør og Camino Majorca mot vest. Ved folkeopptellingen i 2010 hadde dette området 14 843 innbyggere. I folketellingssammenheng regnes imidlertid Isla Vista som et noe større område mot vest og øst (herunder UCSBs campus), så offisielt bodde det 23 096 mennesker i Isla Vista i 2010.
I 2001 utvidet byen Goleta sitt område ved å innlemme områder mot nord og vest. Isla Vista ble ekskludert fra denne innlemmingen etter en lengre politisk debatt; dette til tross for at en innlemming av Isla Vista ville betydd økte inntekter på USD 33 millioner over ti år til Goleta by. Ekskluderingen ble offisielt gjort for å bevare Goletas «fellesskapsidentitet».
Klima
Isla Vista har, i likhet med øvrige kystområder i Sør-California, et utpreget middelhavsklima (Köppens klimaklassifisering: Csb). Siden Isla Vista ligger langs kysten modererer pålandsvinder temperaturen noe slik at vinterne er varmere og sommerne kaldere enn hva er tilfelle lenger inn i landet. Om vinteren treffer ofte en rekke stormer Californias kyst, og disse fører gjerne til mye nedbør. Sommerne i Sør-California er gjerne tørre grunnet utpregede høytrykksområder øst i Stillehavet. Isla Vista opplever ofte husmannssommere grunnet varme føhnvinder, og teller omtrent 300 soldager i året. Nedbør er imidlertid veldig uberegnelig i området, og tørkeperioder er utbredte. Det har aldri blitt observert snøfall i Isla Vista.
Næringsliv
Det finnes lite, om noe industri i Isla Vista, og brorparten av næringsvirksomheten i området er i servicesektoren. Isla Vista har et stort utvalg spisesteder tross sitt relativt beskjedne areal. Disse er konsentrert i «sentrumsområdet» mellom gatene Camino Pescadero og Embarcadero Del Norte. I tillegg finnes det en håndfull bankfilialer, barer og andre servicebedrifter innenfor dette området.
Isla Vista er å regne som en forstad til byen Santa Barbara som ligger omtrent 20 km mot vest.
Kultur
UCSB har, foruten å være et høyt anerkjent universitet, rykte på seg for å være en «party-skole», og Isla Vista er viden kjent for sine mange fester. Del Playa Drive, som går parallelt med stranden, er gjerne full av feststemte studenter om helgene som vandrer fra studentkollektiv til studentkollektiv. Hvert år tiltrekker arrangementer (som Halloween og «Deltopia») seg dessuten mange feststemte, utenbys besøkende.
Alle Tiders Duster
Alle Tiders Duster var et nyveiv-band fra Bergen som var aktive fra 1980 til 1984. Bandet hadde sitt utspring i byens punkmiljø, og var blant de mer eksperimentelle nyveiv-bandene i Norge. De ga ut to 7" og en LP, samt deltok på ulike performancetilstelninger, samt filmen Carl Gustav, gjengen og parkeringsbandittene.
Musikalsk hentet bandet mye inspirasjon fra engelske post-punk-band som Public Image Ltd og Magazine, samt mer eksperimentelle band som Einstürzende Neubauten og Throbbing Gristle. Bandet hadde på det meste tre vokalister, noe som ga dem et helt annet spillerom enn band med tradisjonell besetning. Alle Tiders Duster, eller Dustene som de ble kalt, fikk bare begrenset gjennomslag utenfor hjembyen.
Medlemmer
originalbesetning:
Steve Broughton spilte trommer på albumet, men var ikke bandmedlem; han var brakt inn som produsent, og gruppens trommeslager sto for mesteparten av trommingen.
Utgivelser
Alle Tiders Duster deltok også på samleplatene Sterkt stoff (1982) på Apollon Records og International audio communication compilation vol 1 (1984)
Wiborg-saken
Wiborg-saken oppsto i 1990-årene da sivilingeniør Jan Fredrik Wiborg mente å kunne bevise at Stortinget ble villedet da det vedtok å bygge Østlandets nye storflyplass på Gardermoen. Wiborgs rapport ble imøtegått av et utvalg utnevnt av Stortinget. Etter Wiborgs død i København fortsatte striden om saken, tilhengerne av Hurum satte spørsmåltegn ved Wiborgs dødsfall.
Bakgrunn
Stortinget vedtok i 1988 å bygge den nye storflyplassen på Hurum, men før arbeidene skulle settes i gang, ble Meteorologisk institutt bedt om å foreta værmålinger på Hurum for å stadfeste at sikten var god nok. Målingene viste at det var for mye tåke på Hurum, og Stortinget besluttet derfor å legge flyplassen på Gardermoen i stedet.
Hurum-tilhengerne engasjerte Jan Wiborg og ga ham i oppdrag å kvalitetsrevidere Meteorologisk institutts målinger. Han kom til at målingene var feil. Stortinget oppnevnte derfor et utvalg som skulle gjennomgå Wiborgs analyser, men utvalget kom til at Meteorologisk institutts målinger ga et riktig bilde av siktforholdene på Hurum.
Dødsfallet
Dansk politi slo umiddelbart fast at Wiborg hadde begått selvmord. Dødsfallet ble derfor ikke etterforsket som mistenkelig. Tekniske bevis ble ikke sikret, og bare noen få vitner ble avhørt. Dødsfallet ble offentlig kjent først flere år senere etter at stortingsrepresentant Hallgrim Berg fikk tilsendt den danske politirapporten anonymt. Saken fikk da stor oppmerksomhet i mediene, og det ble rettet sterk kritikk mot dansk politis manglende etterforskning.
Smith-kommisjonen
Stortinget oppnevnte i 2000 en kommisjon som skulle foreta en bred gjennomgang av planleggingen og utbyggingen av den nye storflyplassen på Gardermoen, herunder Jan Fredrik Wiborgs rapporter og hans dødsfall i København. Kommisjonen, som ble ledet av jusprofessor Eivind Smith, konkluderte med at Wiborg-saken var i hovedsak medieskapt og at det ikke tyder på at Wiborgs død skyldes kriminelle handlinger eller andre illegitime forhold.
Podenco galego
Podenco galego er kanskje den best bevarte av podecorasene, men den er lite kjent utenfor Spania. Typen kommer opprinnelig fra provinsen Galicia og er også kjent som galisisk podenco og galiserhund.
Opprinnelse og alder
Podenco galego har en rekke fellestrekk med ibizahund, podenco andaluz, podenco canario, podengo portugues, faraohund, etnahund og andre podencoer. Kynologene har derfor antatt at disse hundene har et felles opphav, og mange mener til og med at flere av de bør regnes som varieteter av samme hund.
Podenco galego skiller seg imidlertid så mye fra de andre, at den i Spania ble anerkjent som en egen rase i 2001. Rasestandarden ble publisert av lokale myndigheter den 26. april 2001, og var en direkte følge av en handlingsplan om å promotere lokale hunderaser i Galicia, igangsatt av mat- og landbruksdepartementet i 1999. Den nasjonale anerkjennelsen forelå den 2. august 2001. Den første raseklubben, «Podenco Galego» Breed Club, ble stiftet 2. februar 2002.
Utseende, anatomi og fysikk
Pelsen er normal kort, tett og relativt tykk. Noen hunder kan ha lenger pels og antydning til skjeggvekst (noe lengre hårvekst) på snutepartiet, men hårene skal ikke være stive eller strie. Grunnfargen er helst kanelfarget, men den kan variere fra nærmest sandfarget til rødbrun og mørk lever-/sjokoladebrun. Også kanelspettet og orangespettet er vanlig. Hunder med lever-/sjokoladebrun grunnfarge har ofte et hvitt bånd rundt halsen og hvite tegninger i brystet, pannen, halen og labbene.
Paul Xie Tingzhe
Paul Xie Tingzhe (født 2. junuar 1931 i Lanzhou i Gansu i Kina, død 14. august 2017 i Ürümqi i Xinjiang) var en katolsk biskop av bispedømmet Ürümqi i den autonome region Xinjiang i Folkerepublikken Kina.
Podenco galego
Utseende, anatomi og fysikk
Hannene skal ha en skulderhøyde på 46–52 cm og veie ca. 12–15 kg, og tispene skal ha en skulderhøyde på 42–46 cm og veie ca. 10–13 kg.
Paul Xie Tingzhe
Biografi
Han ble arrestert da han var prestestudent i 1958 og ble ikke presteviet før han ble løslatt drøyt 20 år etter. Det var undergrunnsbiskopen Zhou Weidao som foretok prestevielsen 5. februar 1988 i Shaanxi. Han ble så bispeviet i 1991.
Podenco galego
Utseende, anatomi og fysikk
Podenco galego er en meget hurtig hund med god stamina. Den beveger seg lett og uanstrengt og har en hoppende galopp.
Bruksområde
Podenco galego er en utpreget jakthund for småvilt, og da spesielt kanin, hare, rødrev og rapphøne. Den bruker både syn, lukt og hørsel like aktivt når den jakter. Rasen skal også være en glimrende apportør av skadd eller dødt vilt. Rasen er kjent for å ha en meget god luktesans, som den villig bruker. På grunn av den ypperlige luktesansen og viljen til å bruke den, har denne hunden også kvaliteter som ettersøkshund, sporhund, redningshund og mye mer. Den er også en ypperlig vakthund.
Paul Xie Tingzhe
Episkopalgenealogi
Hans episkopalgenealogi er:
Podenco galego
Lynne og væremåte
Podenco galego regnes som en svært aktiv hunderase. Den krever mye mosjon og nok av psykiske utfordringer for å trives. Som familiehund passer den best for jegere og svært aktive hundefolk, som helst bør ha god erfaring med primitive hunder. Den er naturlig skeptisk til fremmede og vil vokte eget domene mot inntrengere. Den binder seg gjerne til en tydelig leder, som den vil være totalt hengiven og lojal mot. Som familiehund regnes den som flink med egne barn.
Echosmith
Echosmith er et amerikansk indiepop/rock-band, stiftet i Chino, California i februar 2009. Bandet er en søskenflokk på fire: Graham, Sydney, Noah og Jamie Sierota. Echosmith ble signert til Warner Bros. Records i mai 2012. De er mest kjent får låten «Cool Kids», som nådde 13.-plass på den amerikanske topplisten. Foreløpig har sangen nådd en 37.-plass på norske VG-lista. I tillegg til «Cool Kids», har musikkgruppen gitt ut singlene «I Heard the Bells on Christmas Day», «Bright», «Come Together» og «Let's Love», tre EP-er og debutalbumet Talking Dreams.
Podenco galego
Annet
Rasen har få helsemessige problemer. Den er svært sjelden utenfor den spanske regionen Galicia.
Echosmith
Søskenflokken vokste opp i en musikalsk familie, og samtlige medlemmer ble opplært i flere instrumenter. Echosmith har latt seg påvirke av flere rockeartister gjennom barndommen, blant andre Coldplay, Echo & the Bunnymen, The Smiths, U2, Joy Division og Fleetwood Mac. Disse gruppene oppfordret dem også til å lage musikk sammen. Echosmiths yngste medlem, Graham ( år), spiller trommer. Sydney ( år) er det eneste kvinnelige bandmedlemmet, og vokalisten i gruppen. Hun kan også spille keyboard, tamburin og gitar. Noah ( år) spiller bass, mens Jamie ( år) spiller gitar. Både Noah og Jamie synger også i bakgrunnen.
Navnet kommer fra det engelske ordet for smed (blacksmith). De ville forme musikk på samme måte som smedene former metall.
Otoskop
Otoskop (av gr. oto, som angår øret, og gr. skopein, undersøke) er et medisinsk instrument som brukes til å undersøke øret. Gjennom instrumentet kan en få oversikt over øregangen og trommehinnen.
På eldre otoskop er det en liten lyspære som kan sees i otoskopet og kan sperre noe for utsikten. I nyere otoskop benyttes en bunt glassfibre som fører lys fra en pære nede i festet av otoskopet til åpningen av otoskopet slik at lys kommer fremover rundt fra alle retninger rundt synsretningen og belyser alle deler av øregangen og trommehinnen.
Vanligvis settes en engangs, plast øretube foran på otoskopet. Etterpå kastes øretuben og man slipper vaske otoskopet for eventuell ørevoks. Det finnes øretuber for barn med åpning på øretuben på 2,5 mm diameter og for voksne med åpning på 4 mm.
De fleste otoskop kan ved hjelp av en påsatt gummiballong blåse luft inn i øregangen slik at legen kan få undersøkt bevegelighet av trommehinnen.